**UNIVERSITATEA „ALEXANDRU IOAN CUZA” DIN IAȘI**

**FACULTATEA DE TEOLOGIE ORTODOXĂ**

**ȘCOALA DOCTORALĂ DE TEOLOGIE**

**DOMENIUL: TEOLOGIE**

**PROCREAȚIA ASISTATĂ MEDICAL:**

**O PROVOCARE PENTRU TEOLOGIA MORALĂ CONTEMPORANĂ**

**TEZĂ DE DOCTORAT**

(Rezumat teză de doctorat)

Coordonator științific:

PROF. DR. PR. GHEORGHE POPA

Student-doctorand:

PR. MARIUS – CIPRIAN BABIUC

Iași, 2023

# **Cuprins**

**Cuprins** 2

**Introducere** 4

**Partea I-a: Creația lui Dumnezeu și procreația umană** 8

**Capitolul I: Creația lui Dumnezeu** 8

**I.1. Lumea: creație a lui Dumnezeu - Treime** 8

**I.2. Viața ca element central în cadrul creației lui Dumnezeu** 11

**I.3. Crearea omului ca „ființă vie” și responsabilitatea sa față de creație** 12

**I.3.1. Omul: chip și asemănare a lui Dumnezeu** 12

**I.3.2. Natura personală a omului** 15

**I.3.3. Constituția bipolară a omului: trup și suflet** 19

**I.3.3.1. Teorii cu privire la originea sufletului** 20

**I.3.3.2. Relația dintre suflet și trup: problema însuflețirii trupului** 22

**I.3.3.3. Trupul și sufletul în viziunea Părinților răsăriteni** 23

**I.3.3.4. Responsabilitatea omului față de creație** 29

**Capitolul al II-lea: Procreația umană: dar al lui Dumnezeu pentru om** 34

**II.1. Procreația în starea originară a omului** 34

**II.2. Căderea omului în păcat și pervertirea darului procreator** 35

**II.3. Moartea: consecință finală a căderii în păcat și a pervertirii darului procreator** 36

**II.4. Căsătoria și familia: cadrul firesc al manifestării actului procreator** 38

**II.5. Infertilitatea: o provocare pentru darul procreator al lui Dumnezeu** 44

**Partea a II-a: Procreația asistată medical: un răspuns bio-medical la problema infertilității** 55

**Capitolul al III-lea: Aspecte bio-medicale privind „materialul ”procreator** 55

**III.1. Sperma și ovulul** 57

**III.2. Embrionul** 58

**III.3. Embrion versus pre-embrion** 58

**III.4. Totipotența celulelor stem** 60

**III.5. Fenomenul Wastage** 63

**Capitolul al IV-lea: Metode actuale de procreație asistată medical** 64

**IV.1. Inducerea ovulației și stimularea foliculară** 64

**IV.2. Inseminarea artificială (*in vivo***) 65

**IV.3. Fertilizarea *in vitro* (FIV)** 65

**IV.4. Injecția intracitoplasmatică de spermatozoizi (ICSI)** 67

**IV.5. Transfer intrafalopian de zigoți (ZIFT)** 68

**IV.6. Transferul intrafalopian de gameți (GIFT)** 68

**IV.7. Fertilizarea omologă** 68

**IV.8. Fertilizarea heterologă** 69

**IV.9. Clonarea** 69

**Capitolul al V-lea: Aspecte juridice privind procreația asistată medical** 72

**V.1. Drepturile copilului nenăscut** 72

**V.2. Convenția Națiunilor Unite cu privire la Drepturile Copilului** 83

**V.3. Convenția privind drepturile omului și biomedicina (1997)** 84

**V.2. Declarația universală privind genomul uman și drepturile omului (1997)** 86

**V.3. Declarația internațională privind datele genetice umane (2003)** 87

**V.4. Declarația universală privind bioetica și drepturile omului (2005)** 87

**V.5. Organizația Mondială a Sănătății (OMS)** 88

**Capitolul al VI-lea: Aspecte bioetice și morale privind procreația medical asistată** 89

**VI.1. Statutul embrionului uman** 89

**VI.2. Terapiile genetice** 106

**VI.3. Clonarea** 113

**VI.4. Embrionii excedentari** 121

**VI.5. Donarea de gameți** 131

**VI.6. Eugenia** 132

**VI.7. Maternitatea de surogat** 143

**Concluzii** 161

**Glosar** 173

**Bibliografie** 176

# **Introducere**

Procreația asistată medical a început să fie din ce în ce mai practicată, la scară mondială, spre sfârșitul secolului XX. Rezultatele cercetărilor în acest domeniu devin mai cunoscute începând cu anul 1980, ceea ce determină ca tehnicile medicale să devină soluții la problemele de infertilitate a soților în cadrul familiei.

Problemele etice ridicate de aplicarea acestor tehnici sunt numeroase și complexe, fiind legate de valorile de bază ale civilizației umane cu implicații în plan teologic, filozofic, medical, social și juridic. Tema pe care o tratez în această teză nu poate fi epuizată în cadrul unei lucrări restrânse, de aceea am încercat o abordare cuprinzătoare a acestei probleme și prezentarea principalelor provocări care decurg din utilizarea diferitelor tehnici de procreație. Colectarea datelor necesare pentru elaborarea tezei s-a realizat prin studierea literaturii de specialitate pe tema abordată.

**Motivarea alegerii temei**

Am ales acest domeniu de cercetare deoarece în societatea contemporană se folosesc, din ce în ce mai mult, diferite modalități de procreație asistată medical. Toate aceste tehnici, ridică multe semne de întrebare cu referire la moralitatea utilizării lor. Cea mai mare provocare pentru familia care recurge la aceste proceduri este că pentru un embrion implantat sunt distruși mai mulți embrioni. Deși pare o alegere bună, ca tratament al infertilității, care nu aduce niciun prejudiciu ființei umane, totuși lucrurile nu stau chiar așa.

Lucrarea de față dorește să arate faptul că Sfânta Scriptură, Părinții Răsăriteni și gânditorii creștini susțin valoarea vieții umane și însuflețirea din momentul concepției, așa cum vedem din evenimentele relatate despre nașterea Mântuitorului Iisus Hristos în Evanghelia de la Luca, în capitolul I versetul 35 „Duhul Sfânt Se va pogorî peste tine și puterea Celui Preaînalt te va umbri”.

**Metodologia cercetării**

Orice cercetare presupune utilizarea unor metode științifice spre a se ajunge la scopul propus. În această cercetare am folosit următoarele metode:

*Metoda comparativă* ajută la formarea unei priviri de ansamblu asupra temei de cercetare deoarece prin intermediul ei putem face similitudini dar și diferențe între modalitățile de interpretare asupra începutului vieții, din perspectiva teologică, medicală cât și din perspectiva eticii seculare. Aceeași metodă am folosit-o și atunci când am interpretat diferitele puncte de vedere cu privire la etapele distincte utilizate în cadrul procreației medical asistate.

*Metoda analitică* este utilizată cu precădere atunci când au fost analizate diferite concepte medicale, filosofice, sociologice cu privire la începutul vieții care solicită o evaluare critică. Astfel, distincția embrion – pre-embrion, fenomenul wastage, reducția embrionară, etc. sunt doar câteva exemple în care se utilizează această metodă în cadrul tezei.

*Metoda istorică* o folosesc în capitolul despre diversele teoriile ale însuflețirii embrionului dar și în legătură cu dezvoltarea conceptului de demnitate umană în capitolul despre drepturile copilului nenăscut.

*Metoda hermeneutico-exegetică* este folosită cu precădere atunci când se are în vedere sensurile pe care Sfânta Scriptură le descoperă cu privire la viața umană dar și atunci când se interpretează învățăturile Părinților Răsăriteni cu privire la tema aleasă.

**Stadiul cercetării și al cunoașterii în domeniu**

Procreația asistată medical este folosită din ce în ce mai mult ca tratament de succes al infertilității. Primul copil născut prin această tehnică a fost Louise Brown în anul 1978. România, prin Adriana Iliescu a deținut recordul în 2004 pentru cea mai în vârstă femeie care a născut prin această procedură la 66 de ani. Actualmente, indianca Daljinder Kaur – 72 de ani și soțul ei, Mohinder Singh Gill – 79 de ani sunt cei mai în vârstă părinți care au procreat cu ajutorul procedurilor medicale. Faptul că acum acest tip de tratament este subvenționat de stat a generat o cercetare și mai intensă în domeniul medical. Practic, apar numeroase articole în publicațiile de specialitate care prezintă elemente tehnice precum și beneficiile pe care le au utilizatorii lor.

De cealaltă parte însă, în spațiul teologic român remarcăm o preocupare sporită a profesorilor de Teologie Sistematică și Biblică în abordarea diferitelor teme care se intersectează cu domeniul procreației asistate. Într-o ordine aleatorie am ales câțiva dintre cei mai importanți autori precum și câte o lucrare: Pr. Prof. Gheorghe Popa, *Teologie și demnitate umană*; IPSIrineu Pop, *Curs de bioetică;* Pr. Prof. Dumitru Radu, *Repere morale pentru omul contemporan*; Pr. Ștefan Iloaie, *Morala creștină si etica postmodernă: o întâlnire necesară, Cultura vieții;* Pr. Prof. Dr., Dumitru Stăniloae, *Teologia morală ortodoxă pentru institutele teologice*; Prof. Univ. Sebastian Moldovan, *Eseuri de bioetică*; Pr. Prof. Vasile Vlad, *Temeiuri ale gândirii morale. Perspectivă Teologică*, Pr. Prof. Dr. Vasile Răducă, *Creștinismul și Drepturile Omului* (studiu), *Familia si Impărăția lui Dumnezeu după Sfinta Scriptură*; Prof. Univ. Dr. Cristina Gavrilovici, *Secular și creștin în provocările medicinii moderne* (studiu) etc. Pr. Prof. Sofron Vlad, *Atitudinea Bisericii Ortodoxe față de problemele sociale* (studiu) etc

Pe plan internațional au scris lucrări care cuprind capitole ce au legătură cu tema abordată numeroși autori dintre care remarcăm: John Breck; Olivier Clément; Thristram Engelhardt; Vlachos Ierotheos; Jean-Claude Larchet; Vladimir Lossky; Georgios Mantzaridis; Christos Yannaras; Ioannis Zizioulas, etc.

**Obectivele și metodologia cercetării**

În lucrarea de față, pe care am elaborat-o, îmi propun ca principale obiective de atins:

1. Definirea momentului de început al vieții umane;

2. Stabilirea faptului că omul este persoană încă din momentul concepției;

3. Arătarea riscurilor majore pe care le presupun tehnicile de procreație asistată;

4. Motivarea faptului că adopția este cea mai bună alternativă la procreația asistată medical;

Pentru a atinge obiectivele propuse voi analiza comparativ opinia teologică precum și cea medicală în legătură cu începuturile vieții. Biserica nu își propune să fie stăvilar în calea dezvoltării științifice. Nu acesta este rolul ei, ci când intră în discuție orice intervenție asupra vieții umane ea trebuie să mărturisească adevărul făcând cunoscută voia lui Dumnezeu.

**Structura tezei**

Teza este structurată în două mari părți. Prima parte, Creația lui Dumnezeu și procreația umană cuprinde două capitole.

Capitolul I al primei părți are ca punct de plecare lumea ca și creație a lui Dumnezeu - Treime. Aici am tratat aspectele ce țin de viață ca element fundamental în cadrul creației lui Dumnezeu în centrul căreia este așezat omul ca „ființă vie”, având responsabilitate față de creație. Omul, fiind creat după Chipul și asemănarea cu Dumnezeu, are o constituție bipolară: suflet și trup. Plecând de la natura personală a omului, am evidențiat în acest capitol teoriile cu privire la originea trupului și a sufletului, subliniind viziunea Sfinților Părinți Răsăriteni. Toate aceste elemente determină o grijă deosebită a omului față de creație.

În Capitolul al II-lea intitulat: Procreația umană: dar al lui Dumnezeu pentru om, am dezvoltat subiectele cu privire la procreația în starea originară a omului, căderea în păcat precum și consecința finală a acesteia – moartea. După căderea omului în păcat, cadrul firesc al actului procreator va avea loc doar în familia binecuvântată de Dumnezeu în cadrul căsătoriei. Urmările păcatului și pervertirea firii umane pot determina stări nefirești precum infertilitatea. Fiind o provocare pentru darul procreator al lui Dumnezeu, am dezvoltat subiectul în partea finală a acestui capitol.

Partea a doua cuprinde patru capitole și se intitulează: Procreația asistată medical: un răspuns bio-medical la problema infertilității.

În Capitolul al III-lea al lucrării, am prezentat diferitele aspecte bio-medicale privind „materialul procreator” cum ar fi: sperma și ovulul, embrionul, embrion versus pre-embrion, totipotența celulelor stem și fenomenul Wastage.

Cel de-al IV-lea capitol are în vedere metodele actuale de procreație asistată medical. Tehnicile medicale descrise și analizate sunt: inducerea ovulației și stimularea foliculară, inseminarea artificială, fertilizarea *in vitro*, transferul intrafalopian de zigoți, transferul intrafalopian de gameți, fertilizarea omologă și cea heterologă precum și clonarea. În acest capitol accentul este pus pe fertilizarea *in vitro* deoarece este cea mai folosită metodă de procreație asistată medical.

Capitolul V, Aspecte juridice privind procreația asistată medical, tratează drepturile copilului nenăscut în raport cu legislația națională și internațională.

În cel de-al VI- lea capitol, Aspecte bioetice și morale privind procreația medical asistată, am analizat principalele dileme pe care le ridică tehnicile descrise în capitolele anterioare. Astfel sunt analizate: statutul embrionului uman, terapiile genetice, clonarea, embrionii excedentari, donarea de gameți, eugenia, și maternitatea de surogat.

# **Concluzii**

Unul dintre cele importante aspecte din domeniul medical din ultimele decenii a fost dezvoltarea rapidă a tehnicilor de fertilizare *in vitro* și utilizarea acesteia de către tot mai multe persoane, astfel încât, din 1978, s-au născut peste 4.000.000 de copii asistați medical.

Datorită lor este posibilă satisfacerea dorinței și nevoii de a fi părinte, justificarea așteptărilor persoanelor fără copii de a-și crea o familie, fericirea și prosperitatea pământească, succesul și continuitatea existenței lor în viitor prin intermediul copiilor lor, integrarea în societate, exercitarea puterii și a influenței în cadrul acesteia și satisfacerea sentimentului de apartenență la un grup social.

În același timp, folosirea procedurilor de procreație medical asistată generează, în afară de problemele medicale, psihologice și sociale menționate mai sus, și probleme morale, care nu se pretează la soluții ușoare, decizii pripite și amânări în abordarea lor.

Apelarea la aceste tehnici este determinată de dorința sinceră de a procrea, de a perpetua viața cât și de satisfacerea unor nevoi egoiste, cum ar fi continuarea numelui părinților, lăsarea proprietății asupra urmașilor, recunoașterea socială și statutul părinților, menținerea unei căsătorii destrămate, selecția sexului, predeterminarea caracteristicilor fizice și mentale, depășirea sentimentelor de nesiguranță ale părinților și lipsa de sens personal.

Abordarea procreației într-o manieră utilitaristă generează o imagine în care copilul nu este rodul cunoașterii profunde, al unității, al fericirii și al comuniunii familiei în urma relațiilor trupești binecuvântate de Dumnezeu. El devine rodul unui proces asexuat, non-fizic, desfășurat în uter în urma transferului de spermă de la soț și, eventual, de la o altă persoană, sau în laborator, unde gameții prelucrați în mod corespunzător sunt uniți în mod mecanic, a căror receptare ridică o problemă etică. Comuniunea iubitoare a persoanelor este înlocuită de transferul de spermă în interiorul trupului femeii sau de o procedură tehnică care unește ovulele și sperma soților fără ca aceștia să fie prezenți sau chiar cu ovule și spermă de la terțe persoane.

Persoana dominantă în întregul proces de procreație devine omul de știință expert, care intervine în actul procreației și își asumă rolul suprem, determinând o gravă problemă etică. În procesul de procreație asistată rolul familiei este diminuat în detrimentul omului de știință specializat; actul intim poate fi înlocuit total sau parțial prin apelarea la donatorul de gameți sau embrioni, la mama surogat, ceea ce creează probleme etice grave legate de intervenția acestor persoane între soți. Perturbarea relației maritale și a unității soților și părinților cu copiii lor, perturbarea paternității și maternității biologice, nașterea unui copil cu părinte unic, cu părinte multiplu sau cu părinți neidentificați, cu relații fraterne nedefinite și chiar crearea potențială a unor noi profesii de donator și mamă surogat reprezintă provocări majore pentru familie.

Probleme etice apar, de asemenea, din cauza practicilor de congelare, donare și distrugere a materialului genetic sau a embrionilor, care fac parte integrantă din aplicarea tehnicilor de fertilizare *in vitro*, precum și din practicile de testare și diagnosticare preimplantațională, experimentare științifică pe embrioni și posibila clonare. Primele obiectivează materialul genetic și embrionii, transformându-i în material biologic sau în bunuri care pot fi stocate, donate sau distruse după bunul plac. Cele din urmă transformă embrionul într-un obiect de gestionare genetică, care, sub pretextul prevenirii și tratării bolilor, servește unor scopuri eugenice, devalorizează embrionul și îl subordonează unor scopuri economice, sociale, științifice, politice și chiar creează riscul dispariției unicității și alterității biologice umane.

În plus, probleme etice serioase sunt cauzate de posibilitatea creării unor forme neregulate de familie de către cupluri homosexuale, femei singure sau femei aflate la vârsta infertilă, sau de fertilizarea după moartea soțului cu spermă criogenată, care încalcă datele biologice și subminează formele arhetipale ale vieții sociale. Costul crescut al fertilizării *in vitro*, care exclude accesul persoanelor cu nivel scăzut de trai și de existența sau nu a posibilității viitorilor părinți de a crea un mediu propice nevoilor copilului prin varietatea și calitatea relațiilor este, de asemenea, discutabil din perspectiva morală.

Problemele în cauză au făcut, încă de la apariția lor, obiectul unor dezbateri între oamenii de știință, societatea în ansamblu, stat, religii și confesiuni creștine, care nu au ajuns încă la concluzii și soluții pe deplin acceptat, atât la nivelul societăților individuale pluraliste, cât și la nivelul comunității globale.

Unele persoane sunt entuziasmate de tehnicile de fertilizare *in vitro* și de posibilitățile pe care acestea le oferă și invită persoanele, familiile și oamenii de știință să beneficieze de oportunitățile oferite, în timp ce alții sunt sceptici în privința acestora, având în vedere consecințele viitoare, care, în prezent, nu pot fi controlate și prevăzute. Se recomandă prudență și rezerve în folosirea acestor tehnici, deoarece acestea ating ființa umană în esența ei, afectează calitatea procreației și modifică relațiile intrafamiliale și sociale.

 Morala creștină se apropie de om cu o filantropie infinită, ca o creatură făcută să semene cu Dumnezeu, dar înstrăinată de prezența Lui prin starea de păcat în viața sa. Scopul ei este de a-l uni pe om cu Hristos prin harul Duhului Sfânt în comuniunea euharistică, de a cultiva viața în Hristos în viața de zi cu zi prin conformarea voinței umane cu voința lui Dumnezeu și de a-l conduce pe om din-un spațiu-timp istoric în veșnicie.

 Scopul moralei creștine și caracterul ei filantropic contribuie la abordarea problemelor omului în dimensiunile lor reale și la recunoașterea lor ca probleme de natură morală și spirituală, a căror rezolvare trebuie căutată în domeniul persoanei și al vieții spirituale. Din acest motiv, ea nu definește și nu impune binele autoritar, ci descrie ethosul de abordare a problemelor și invită fiecare persoană să evalueze în mod responsabil toate opțiunile, să decidă calea corectă de acțiune și comportament și să acționeze în mod responsabil și cu conștiință liberă pentru rezolvarea lor, pe baza unor criterii autentice din teologia și spiritualitatea ortodoxă, care constituie fundamentul ethosului ortodox. Astfel, ea descrie etosul de abordare a tehnicilor de procreație și a problemelor care decurg din aplicarea lor cu ajutorul unor criterii extrase din teologia persoanei, a căsătoriei și a procreației.

Conform teologiei persoanei, omul a fost creat de iubirea divină ca o unitate și coerență psihosomatică unică, după chipul lui Dumnezeu, și a primit darul de a fi persoană. Cu alte cuvinte, el a fost înzestrat cu darul de a fi o ființă concretă, unică și irepetabilă, care înglobează trăsăturile comune ale naturii umane și care are capacitatea de a întruchipa liber viața ca iubire fără limitările creatului și ale necesității cosmice și de a trăi adevărul în mod autentic.

 Persoana se împlinește în Biserică prin comuniunea de iubire verticală cu Dumnezeu și prin relația de iubire orizontală cu semenii, care menține unitatea mădularelor și scoate în evidență particularitățile persoanelor și darurile lor. Ea se înalță și se desăvârșește prin theosis, o stare harismatică de sfințire și înălțare a puterilor spirituale și de incoruptibilitate a trupului.

După crearea de către Dumnezeu a primei ființe umane, fiecare persoană este o ființă umană specifică, unică și irepetabilă din momentul în care se încheie fecundarea, deoarece în faza de fecundare sufletul este legat de trup. Această ființă umană este un dar al iubirii și încrederii lui Dumnezeu față de părinți și rodul supunerii umile și libere a voinței părinților față de voința Lui Dumnezeu. Așa cum se reiese din săltarea Sfântului Ioan Botezătorul în pântecele maicii sale în fața Pruncului Iisus (Lc. 1, 39-46), pruncul este o persoană unică, irepetabilă și diferită de celelalte persoane, care se află în comuniune cu celelalte persoane, poartă chipul lui Dumnezeu și a fost chemată ca printr-o călătorie spirituală de-a lungul vieții, să devină Dumnezeu prin har.

Identitatea particulară a embrionului ca ființă psihosomatică după chipul și asemănarea lui Dumnezeu încă din momentul concepției dovedește că fecundarea marchează începutul vieții umane prin voința lui Dumnezeu și a omului și acțiunea harului și providenței lui Dumnezeu față de om, în timp ce etapele ulterioare ale gestației sunt etape ale unui proces desfășurat de-a lungul a mai multor luni de creștere a graduală și de manifestare a funcțiilor sufletului. De asemenea, identitatea specială a fătului încă din momentul fecundării stabilește drepturile sale, care sunt:

* Dreptul la identitate, dovedit de faptul că este om prin dezvăluirea caracteristicilor fizice și psihice care îl diferențiază de ceilalți.
* Dreptul la viața biologică, de a se dezvolte și să ajungă la o viață autonomă.
* Dreptul la viața veșnică, prin împlinirea scopului chemării sale la îndumnezeire.

Debutul vieții embrionare marchează împlinirea dorinței părinților de a avea copii. Teologia ortodoxă recunoaște dorința de procreație ca fiind sacră și naturală, deoarece în ea se află planul lui Dumnezeu de a-l crea pe om pentru a deveni părtaș la viața dumnezeiască. Nevoia înnăscută de maternitate și paternitate este consecința firească a acestei dorințe de a dobândi copii, fiind asociată cu căsătoria.

Procreația nu este numai un proces biologic natural al speciei, ci este una dintre funcțiile de bază ale căsătoriei, cu caracter biologic și cu profunzime spirituală și veșnică. Ca rod al tainei unirii bărbatului cu femeia, ea este o binecuvântare de la Dumnezeu, care le permite soților să-și satisfacă sentimentul de paternitate și maternitate și să participe ca și co-creatori la lucrarea creatoare a lui Dumnezeu, dar și o funcție harismatică dintr-o perspectivă soteriologică și eshatologică legată de îngrijirea materială, creșterea și educarea copiilor, care combate egocentrismul și indiferența, cultivă dragostea, umilința, afecțiunea. Ajutorul reciproc, comuniunea cu ceilalți orientează familia pe o cale comună spre îndumnezeire.

Prin procreație, căsătoria este strâns legată de taina creației și a vieții, dar și de taina Împărăției lui Dumnezeu, iar omul devine co-creator cu Dumnezeu și părtaș la Împărăția Cerurilor. Din acest motiv, procreația necesită decizia responsabilă a soților și voința lor pentru o adevărată comuniune, iubire și slujire împărtășită, dar și o pregătire psihică și spirituală specială a soților.

Sensul și scopul pe care teologia ortodoxă îl atribuie căsătoriei o face incompatibilă cu abordarea utilitaristă a procreației, întrucât virtutea acesteia nu depinde de numărul de copii, ci de responsabilitatea față de taina creației și a vieții omului. Programarea sistematică a procreației care slujește egoismului și împiedică lucrarea creatoare a lui Dumnezeu, subordonează căsătoria exclusiv actului procreator, limitându-i sensul la relațiile trupești. Aceasta contribuie la considerarea căsătoriei ca fiind nesustenabilă atunci când nu are ca rezultat nașterea de copii. Dimpotrivă, sensul și scopul căsătoriei nu este alterat de infertilitate care în teologia ortodoxă nu este înțeleasă ca un factor de punere în discuție a validității și sfințeniei căsătoriei și a relațiilor conjugale.

Este demn de atenție faptul că Biserica Ortodoxă nu a luat poziție împotriva tehnicilor de fertilizare *in vitro* prin publicarea unui text pan-ortodox. Deși recunoaște că acestea reprezintă una dintre cele mai importante realizări științifice în plan psihologic și social, își manifestă interesul față de ele, întrucât oferă soluții la dificultățile temporare sau permanente de procreație, justifică dorința soților de a deveni părinți, răspund așteptărilor familiilor infertile, întăresc coerența relației și a vieții soților și sporesc sentimentul de plenitudine și împlinire. Cu toate acestea, Bisericile Ortodoxe locale, manifestând un interes practic și făcând un efort pentru a răspunde misiunii lor pastorale au înființat comisii speciale care se ocupă de problemele și întrebările etice care decurg din implementarea și consecințele procreației medical asistate.

 Până în prezent, doar Biserica Greacă a publicat un document care conține exclusiv pozițiile sale oficiale cu privire la etica fertilizării *in vitro* .

Biserica Rusă a publicatun document intitulat Principiile învățăturii sociale a Bisericii Ortodoxe Ruse, care prezintă, printre altele, pozițiile sale oficiale privind etica fertilizării *in vitro*, în timp ce Biserica Română a publicat un document care conține opiniile sale privind etica avortului și eutanasiei, care oferă informații utile pentru abordarea problemelor și întrebărilor etice legate de fertilizarea *in vitro* .

În același timp, instituțiile teologice și teologii, clerici sau laici, studiază și evaluează tehnologiile de procreație și prezintă în cadrul conferințelor părerile teologice referitoare la problemele și întrebările etice care decurg din aplicarea și consecințele tehnicilor invazive de procreație publicând studii științifice, articole în presă, anunțuri pe internet cu scopul de a activa sensibilitatea și atenția creștinilor ortodocși.

În aceste texte, procreația asistată medical este evaluată ca o practică problematică din punct de vedere moral și inacceptabilă, fără a neglija posibilitățile enorme pe care le oferă familiilor infertile.

Caracterul problematic și inacceptabil din punct de vedere moral al procreației asistate este atribuit faptului că este o intervenție nenaturală și mecanicistă asupra începutul vieții umane, cu posibile complicații pentru sănătatea mamei și a copilului care contrazice voința lui Dumnezeu, care are primul cuvânt în materie de procreație, abolește și denaturează căsătoria, alterează conceptul de paternitate și maternitate prin intervenția unor terți și nașterea unor copii de origine și genealogie necunoscute, subminează valoarea embrionului și a vieții sale, precum și caracterul sacru al procreației, deoarece implică riscul ca fiecare persoană să invoce iubirea, dorința pură de a fi părinte pentru satisfacerea egoistă a unor dorințe sau nevoi, servirea unor interese și crearea unor relații tranzacționale.

Intervenția tehnologică fără un fond moral în procesul de creare a vieții umane, în dezacord cu planul lui Dumnezeu, este supusă analizei din perspectiva Teologiei morale. Preocuparea puternică a Bisericii este în legătură cu dezvoltarea și extinderea continuă a tehnicilor de procreație, ce amenință sănătatea fizică și spirituală a persoanei și relațiile umane fundamentale pentru societate pe de o parte, iar pe de altă parte, este legată de ideologia drepturilor reproductive ale omului, care presupune prioritatea realizării sexuale și sociale a persoanei față de grija pentru viitorul copilului, cu accent pe sănătatea spirituală și fizică a societății și baza morală a drepturilor copilului. Această preocupare este justificată și subliniată de viziunea modernă de a respecta și proteja drepturile procreative ale omului pentru a asigura sănătatea, bunăstarea și calitatea vieții individului și a societății și de înlocuirea etosului creștin autentic al iubirii, simplității, personalității cu o mentalitate seculară consumeristă, cu consecința că prioritățile consumeriste și hedoniste (statutul profesional și economic, cariera, viața personală, legătura dintre confortul economic și bunăstarea copiilor) devin prioritare fiind justificate de bunăstare, ceea ce duce la amânarea căsătoriei și a procreației.

Un obstacol moral serios în calea acceptării necondiționate a acestor tehnici este fabricarea în laborator a embrionilor, care este caracterizată ca fiind un act inacceptabil din punct de vedere moral, deoarece subminează valoarea și sfințenia concepției ca principiu de viață binecuvântat de Dumnezeu, valoarea embrionului și a vieții sale. Această caracterizare este legată de transferul principiului vieții umane din pântecele mamei, unde se realizează nevăzut ca rod al uniunii psihosomatice dintre bărbat și femeie, în vasul Petri, unde se realizează în mod deschis în prezența specialiștilor și nu a părinților. În cadrul acesteia, specialiștii prelucrează gameții și construiesc embrioni, dar și paternitatea și maternitatea însăși, prin interpunerea între cei doi soți, a mamei donatoare sau surogat. Și mai mult, se încalcă limitele a ceea ce este normal și acceptabil angajându-se în proceduri care sunt nedrepte și ofensatoare pentru copil, cum ar fi inseminarea post-mortem, inacceptabilă din punct de vedere moral, de obicei cu spermă prelevată de la un donator în viață înainte ca moartea să întrerupă uniunea maritală sau în moarte cerebrală sau cu un embrion creat înainte de moarte, în care nevoile psihologice și de socializare ale copilului sunt ignorate. Este încălcată astfel normalitatea copilăriei, copilul fiind folosit în mod egoist pentru a umple golul părintelui decedat și pentru a-și asuma responsabilități și roluri incompatibile cu natura sa.

# **Bibliografie selectivă**

**Ediții ale Sfintei Scripturi:**

1. Biblia sau Sfânta Scriptură tipărită cu binecuvântarea PF. Părinte Daniel, Patriarhul Bisericii Ortodoxe Române, Ed. EIMBOR, București, 2008

**Cărți și manual:**

Agar, N., *Perfect Copy: Unravelling the Cloning Debate*, Duxford, Icon, 2002.

Agarwal Ashok, Edson Borges et all, *Non-Invasive Sperm Selection for in Vitro Fertilization: Novel Concepts and Methods*. New York, Springer, 2015.

Arras, John D et al., *The Routledge Companion to Bioethics*, Routledge, 2018.

Balen, Adam H., *Infertility in Practice,* Fifth ed. Boca Raton: CRC Press, 2023.

Balz, Horst Robert and Gerhard Schneider, *Exegetical Dictionary of the New Testament*, Grand Rapids, Mich.: Eerdmans, Vol. I, 1990.

Barry VE., *Bioethics in a Cultural Context: Philosophy Religion History Politics*, Boston: Wadsworth, 2012.

Bel, Valer, *Omul,* *colaborator cu Dumnezeu în cadrul creației*, în colecția: „Medicii şi Biserica”, Editura Renașterea, Cluj-Napoca, 2006.

Breck, John *Manipularea persoanei umane*, în Bioetica și taina persoanei, Ed. Bizantină, București, 2006.

**Breck, John, *Darul Sacru Al Vieţii*: *Tratat De Bioetică*, Trad. Pop Irineu, Ed. Patmos, Cluj-Napoca, 2007**.

Breck, John, *Procrearea și începutul vieții umane. Punctul de vedere al unui ortodox*, în Bioetica și taina persoanei, Ed. Bizantină, București, 2006.

Broude, Gwen J., *Marriage, Family, and Relationships: A Cross-Cultural Encyclopedia*, Oxford: ABC-CLIO, 1996.

Buta, Mircea Gelu, *Bioetică şi slujire creştină: analize-perspective-convingeri*, Ed. Renaşterea, Alba Iulia, 2017.

Chiţescu Nicolae et al. *Teologia Dogmatică Şi Simbolică: Manual Pentru Facultăţile Teologice*, Vol I, Editura Renaşterea, Cluj Napoca, 2008.

Ciobotea, Daniel, *Teologie Şi Spiritualitate*. Ediţia I-a ed. Basilica, București, 2010.

Condic, Samuel B and Maureen Condic, *Human Embryos Human Beings: A Scientific and Philosophical Approach*. Washington D.C: Catholic University of America Press, 2018.

Congourdeau, Marie-Hélène. *Embrionul Şi Sufletul Lui La Sfinţii Părinţi Şi În Izvoarele Filozofice Şi Medicale Greceşti : (Secolele VI î.Hr. - V d.Hr.),* Trad. Ică Maria Cornelia, Deisis Sibiu, 2014.

Coward Kevin and Dagan Wells,  *Textbook of Clinical Embryology*, Cambridge: Cambridge University Press, 2013.

Cristescu,Vasile, *Antropologia în perspectivă teologică*, Editura Junimea, Iași, 1999.

De Grazia, David, *Creation Ethics: Reproduction Genetics and Quality of Life*, Oxford University Press, 2014.

Deane-Drummond, Celia, *Genetics and Christian Ethics*, Cambridge University Press, New York, 2006.

Doyle, D. John, *What Does it Mean to be Human? Life, Death, Personhood and the Transhumanist Movement*, Springer, 2018.

Dumitru, Radu, *Repere morale pentru omul contemporan*, Ed. Mitropolia Olteniei, Craiova, 2007.

*Controversies in Catholic Bioethics*, Switzerland, Springer, 2017.

Eberl, Jason T., *Contemporary Controversies in Catholic Bioethics*, Cham Switzerland, Springer, 2017.

Elder Kay and Jacques Cohen,  *Human Preimplantation Embryo Selection*. London Boca Raton FL: Informa Healthcare, 2007.

Faith, Merino, *Adoption and Surrogate Pregnancy*. Facts On File, 2010.

Foster, Charles, *Human Dignity in Bioethics and Law*, Oxford, Hart, 2011.

Galeriu, Părintele, *Jertfă și răscumpărare*, Editura Harisma, București, 1991.

Georgescu, C. C. Dumitrache, *Controlul fertilităţii - aspecte bioetice şi sociale*, în „Educaţia în bioetică şi drepturile omului în România, Comisia Naţională a României pentru UNESCO”, Bucureşti, 2006.

Hampshire Kate and Bob Simpson. *Assisted Reproductive Technologies in the Third Phase: Global Encounters and Emerging Moral Worlds*. New York: Berghahn Books, 2015.

Hauerwas, Stanley, and Samuel Wells, *The Blackwell Companion to Christian Ethics*, Chichester [England]: Wiley-Blackwell, 2013.

Hester, D. Micah and Toby Schonfeld, *Guidance for Healthcare Ethics Committees* (version Second edition) Second ed. Cambridge United Kingdom, Cambridge University Press, 2017.

Holland, Suzanne, *Human embryo Research Moral and ethical aspects*, Massachusetts Institute of Technology, 2001.

Humber James M and Robert F Almeder,  *Bioethics and the Fetus: Medical Moral and Legal Issues*, Totowa N.J: Humana Press, 1991.

Humber, James M. and Robert F., Almeder, *Reproduction, Technology, and Rights*, Humana Press Inc., 1996.

Ierotheos Vlachos, Mitropolit de Nafpaktos, *Bioetică și biotehnologie*, Ed. Christiana, București, 2013.

Iloaie, Ştefan, *Morala creştină şi etica postmodernă: o întâlnire necesară*, Ed. Presa Universitară Clujeană, Cluj Napoca, 2009.

Iloaie, Ştefan, *Relativizarea Valorilor Morale: Tendinţele eticii postmoderne şi morala creştină*, Renaşterea, Cluj Napoca, 2009.

Iloaie, Ştefan, *Responsabilitatea morală personală şi comunitară: o perspectivă teologică*. Ed. Renaşterea, Cluj Napoca, 2009.

Jauniaux E and Botros Rizk, *Pregnancy After Assisted Reproductive Technology*, Cambridge: Cambridge University Press, 2012.

Jürgen, Henkel et al, *Îndumnezeire Şi Etică a Iubirii În Spiritualitatea Ortodoxă. Ascetica Şi Mistica Părintelui Dumitru Stăniloae*, Deisis, 2003.

Kaczor, Christopher, *The Ethics of Abortion: Women's Rights Human Life and the Question of Justice*, New York, Routledge, 2011.

Kaiser, Walter C., *Spre etica vechiului testament*, Trad. Daniel Suciu, Ed. Făclia, Oradea, 2018.

Kass, Leon R. și James Q. Wilson, *The Ethics of Human Cloning,* Washington DC, The American Enterprise Institute Press, 1998.

Kay, Elder and Brian Dale, *In Vitro Fertilization Second Edition*, Cambridge University Press, Cambridge, 2003.

Kozlova, Ekaterina E., *Maternal Grief in the Hebrew Bible*, Oxford Theology And Religion Monographs, Publisher: Oxford University Press, Oxford, 2017.

Kuhse, Helga and Peter Singer, *A Companion to Bioethics* (version 2nd ed), Bognor Regis, Wiley, 2013.

Kwan, KM, Garcia A., *Religious Perspectives on Bioethics and Human Rights*. Cham Switzerland: Springer; 2017.

Larchet Jean-Claude, *Persoană Şi Natură: Sfânta Treime - Hristos - Omul: Contribuţii La Dialogurile Interortodoxe Şi Intercreştine Contemporane*, Ed. Basilica 2013.

Larchet, Jean-Claude, *Etica procreaţiei în învăţătura Sﬁnţilor Părinţi*, traducere de Mihaela Bojin, Editura Sophia, Bucureşti, 2003.

Leese, H. J., *Human Reproduction and in Vitro Fertilisation*, Macmillan Education, 1988.

Lossky, Vladimir, *Intoducere în Teologia Ortodoxă*, Ed. Sophia, Bucureşti, 2006.

Lossky, Vladimir, *Introducere în teologia ortodoxă*, Trad. Lidia și Remus Rus, EdituraEnciclopedică, București, 1993.

Lossky, Vladimir, *Teologia mistică a Bisericii de Răsărit*, traducere de Pr. Vasile Răducă, Editura Anastasia, București,

Macklon NS Greer and IA Steegers,  *Textbook of Periconceptional Medicine*, London: Informa Healthcare, 2009.

Mantzaridis, Georgios I. *Morala Creştină. [Vol.] 2 Omul și Dumnezeu. omul şi semenul. poziţionări şi perspective existenţiale și bioetice*, Editura Bizantină, 2006.

Markens, Susan, *Surrogate Motherhood And The Politics Of Reproduction*, University of California Press, Ltd. London, England, 2007.

Matsoukas, Nikos, *Teologie Dogmatică și simbolică*, Vol II, Trad. Nicușor Deciu, Ed. Bizantină, București, 2006.

Mihalache, Sorin, Ionescu Răzvan et al., *Apologetica Ortodoxă,* Vol. 2, Ed. Basilica, București, 2014.

Mihălcescu, Preot Ioan, *Dogmatica iubirii*, ediţia a doua, în col. „Clasici ai teologiei româneşti”, Editura România creştină, Bucureşti, 1998.

Mladin, Mitropolit Dr. Nicolae coord., *Teologia morală ortodoxă pentru facultățile de teologie*, vol. I, Ed. Reântregirea, Alba Iulia, 2003.

Montgomery, Warwick John et al., *Drepturile Omului Şi Demnitatea Umană*, Cartea Creştină, 2004.

Munteanu, Daniel, *Etica fericirii și caligrafia interioară*, Ed. Doxologia , Iași, 2022.

Myers, Allen C. *The Eerdmans Bible Dictionary*, Grand Rapids, Mich.: Eerdmans, 1987.

Napier, S, *Uncertain Bioethics*, Taylor & Francis, 2019.

Novak ,David, *The Sanctity of Human Life*, Georgetown Univ. Press, 2011.

Panayotis, Nellas, *Omul animal îndumnezeit, perspective pentru o antropologie ortodoxă*, Trad. Ioan Ică jr, Ed. Deisis, Sibiu, 2009.

Părintele Galeriu, *Jertfă și răscumpărare*, Editura Harisma, București, 1991.

Popa, Pr. Gheorghe *Lege și Iubire*, *Coordonate biblice și hermeneutice pentru Teologia morală*, Ed. Doxologia, Iași, 2011.

Popa, Pr. Gheorghe *Teologie și demnitate umană, Studii de teologie morală contextuală*, Ed. Trinitas, Iași, 2003.

Popa, Pr. Gheorghe, *Comuniune și înnoire spirituală în contextul secularizării lumii moderne*, Ed. Trinitas, Iași, 2000.

Popescu, Dumitru, *Apologetica rațional duhovnicească a ortodoxiei*, EdituraCartea Ortodoxă, Alexandria, 2009.

1. Popescu, Pr. Prof. Dr. Dumitru, *Iisus Hristos Pantocrator*, Ed. EIMBOR, Bucureşti, 2005, p. 144.

Quinn, Gwendolyn P., *Reproductive Health and Cancer in Adolescents and Young Adults*. Dordrecht: Springer, 2012.

Radu, Pr. Prof Univ Dr. Dumitru, *Repere morale pentru omul contemporan*, Ed. Mitropolia Olteniei, Craiova, 2007.

Rae, Scott B, *Alegeri Morale: O Introducere în Etică*, Trad. Simuţ Ramona, Ediţia a 2-a Ed. Făclia, Oradea, 2009.

Ramsey, Paul, *Fabricated man: The Ethics of Genetic Control,* Yale University Press,London, 1970.

Răducă, Pr. Asist. Vasile, *Căsătoria – Taină a dăruirii și a desăvârșirii persoanei*, Rev. Studii Teologice, 1992.

Răducă, Vasile, *Antropologia Sfântului Grigore De Nyssa: Căderea în păcat și restaurarea omului*, Ed. EIMBOR, București, 1996.

Reis, Harry T., and Susan Sprecher, *Encyclopedia of Human Relationships*, Thousand Oaks, Calif: SAGE Publications, 2011.

Roberts, Elizabeth F. S., *God's Laboratory: Assisted Reproduction in the Andes*, Berkeley, University of California Press, 2012.

Roberts, Elizabeth F. S., *God's Laboratory: Assisted Reproduction in the Andes*, Berkeley: University of California Press, 2012.

Rupnik, Marko I., Serghei S., et al, *Adam şi coasta sa. Spiritualitatea iubirii conjugale*, Trad. Constantin Hadarag, Editura Ars Longa, Iaşi, 1998.

Salzman, Todd A and Michael G Lawler, *The Sexual Person: Toward a Renewed Catholic Anthropology*, 2023.

Sandu, Antonio și Bogdan Popoveniuc, *Etică și Integritate în Educaţie și Cercetare*, Ed. Tritonic, București, 2018.

Scripcaru, Gh., Vladimir Beliş, Tratat de medicină legală, Editura Legis, Bucureşti, 1995.

Semen, Petre, *Păcatul: despărţire de Dumnezeu şi unire cu demonii*, Editura Sf. Mina 2017.

Sherrard, Philip, *Coruperea omului şi a naturii: O cercetare a originilor şi a consecinţelor ştiinţei moderne*, Trad. Marius Bogdan Buzdugan, Doxologia, Iași, 2017.

Singer, Peter A and Adrian M Viens, *The Cambridge Textbook of Bioethics*. 10th printing ed. Cambridge University Press, 2014

Smith, George P., *The Christian Religion and Biotechnology A Search for Principled Decision-making*, Springer, 2005.

Stan, George, *Teologie Şi Bioetică*, Ediţia a 2-a, Ed. Biserica Ortodoxă, 2017.

1. Stăniloae, Dumitru, în *Introducere*, la Sfântul Maxim Mărturisitorul, *Ambigua*, PSB, Vol. 80, Trad, Pr. Prof. Dumitru Stăniloae, Ed. IBMBOR, București, 1983.

Stăniloae, Dumitru, *Sfânta Treime sau la început a fost iubirea*, Ed. IBMBOR, București, 2005.

Stăniloae, Dumitru, *Chipul nemuritor al lui Dumnezeu*, Editura Basilica a Patriarhiei Române, București, 2013,

Stăniloae, Pr. Prof. Dr. Dumitru, *Teologia Dogmatică Ortodoxă,* vol. III, ediţia a doua, Editura IBMBOR, Bucureşti, 1997.

Stăniloae, Preotul Profesor Dumitru, *Teologia dogmatică ortodoxă*, Vol I, Ediția a III-a, Editura EIMBOR, București, 2003.

Stehlin, Anthony, *Taina căsătoriei și contracepția, problema contracepției din perspectiva tradiției dogmatice creștin – ortodoxe*, trad. Dragoș Dâscă, Ed. Doxologia, 2017.

Steinbock, Bonnie, *The Oxford Handbook of Bioethics*, Oxford Univ. Press, 2013.

Thunberg, Lars and Remus Rus. *Omul Şi Cosmosul În Viziunea Sfântului Maxim Mărturisitorul*. Ed. EIMBOR, București, 1999.

Vlachos, Ierotheos, *Bioetică şi bioteologie*, trad. Teofan Muntean, Ed. Christiana, București, 2013.

Vlachos, Ierotheos, *Bioetică Şi Bioteologie*, Trad. Teofan Muntean Ed. Christiana, București 2013.

Weisstub, Thomasma DC and Hervé Christian, *Personhood and Health Care*, Dordrecht: Springer Netherlands, 2019.

Wells, Hauerwas S., *The Blackwell Companion to Christian Ethics*, Malden MA: Blackwell Pub; 2006.

Willke, John Charles and Barbara H Willke, *Avortul: întrebări şi răspunsuri : „să-i iubim pe amândoi!,* Ed. Provita Media, 2007.

Wright, Cristopher, *Etica Vechiului Testament pentru comunitatea creștină*, Trad. Silviu Tatu, Ed. Casa Cărții, Oradea, 2019.

**Dicționare și enciclopedii:**

Chadwick, RF, *The Concise Encyclopedia of the Ethics of New Technologies*, San Diego Calif: Academic Press, 2001.

Chadwick, Ruth. *Encyclopedia of Applied Ethics*, publisher Elsevier/Academic Press, Amsterdam, 2012.

Chtemeier*,* Paul J. A, *Harper Collins Bible Dictionary,* Harper, San Francisco, 1996.

Di Berardino A. *Encyclopedia of Ancient Christianity*. [Enhanced Credo edition] ed. Downers Grove Illinois Boston Massachusetts: IVP Academic Credo Reference, 2015.

Dictionnaire Latin ­Francais : Gaffiot Top Poche, Ed. Hachette, Paris, 2008.

*Encyclopedia of Bioethics*, 3rd edition, Editor in Chief, Stephen G. Post, The Gale Group, Inc., Vol. II, 2003.

*Encyclopedia of Global Bioethics*. Springer International Publishing, 2016.

*Encyclopedia of Life Sciences,* Publisher Wiley, New York, 2010.

Freedman, David Noel, and Astrid B. Beck. *The Anchor Yale Bible Dictionary*. Vol III H-J, New York: Doubleday, 2008.

Henk ten Have, *Encyclopedia of Global Bioethics*, Publisher Cham Springer International Publishing, 2016.

Langley Winston. *Encyclopedia of Human Rights Issues Since 1945*, Greenwood Press, 1999.

Longman T, *The Baker Compact Bible Dictionary*, Grand Rapids, Baker Books, 2014.

Michalos, Alex C., *Encyclopedia of Quality of Life and Well-Being Research*, Springer Nature EReference. 2014.

*New Dictionary of Christian Ethics &Pastoral Theology*, Editors David J. Atkinson & David F. Field, InterVarsity Press, 1995.

Post, Stephen G, *Encyclopedia of Bioethics*, New York: Macmillan Reference USA, Vol. I, 2004.

Reis, Harry T., and Susan Sprecher, *Encyclopedia of Human Relationships*, Thousand Oaks, Calif: SAGE Publications, 2011.

Sadler, T.W, *Langman's Medical Embryology 14e*, Lippincott Williams & Wilkins, 2018.

*The Oxford* *Encyclopedia of the Bible and Ethics*, Editor in chief: Robert L. Brawley, Vol I, Publisher: Oxford University Press; 1st edition, 2014.

Unger Merrill F. and R. K Harrison. *The New Unger's Bible Dictionary*: Moody, 2006.

**Izvoare:**

Aristotel, *Politica*, Cartea a VII-a, cap XVII, 20, Traducere de Raluca Grigoriu, Editura Paideea, București, 2001.

Cicero, *Tusculanes*, V, XXXVIII, p. 203 https://www.gutenberg.org/files/ 14988/14988-h/14988-h.htm (9.11. 2021).

Dionysius of Halicarnassus. *Roman Antiquities,* Volume I, Books 1-2.Translated by Earnest Cary. Loeb Classical Library 319. Cambridge, MA: Harvard University Press, 1937.

*Liturghier*, Ed. EIMBOR, București, 2012,

Platon, *Republica*, în *Opere*, Vol. V, 459, d - e, Traducere de Andrei Cornea, Editura Științifică și Enciclopedică, București, 1986.

**Părinți și scriitori bisericești:**

Atenagora Atenianul, *Despre învierea morților*, Apologeți de limba greacă, PSB, Vol. 2, Ed. IBMBOR, București,

*Învățătura celor doisprezece apostoli*, în colecția Părinți și Scriitori Bisericești (PSB) Vol. I, Traducere de D. Fecioru, Editura EIBMBOR , București, 1979.

Metodiu de Olimp, *Banchetul sau despre castitate*, PSB, Vol. 10, Trad. Pr. Prof. Dr. Constantin Cornițescu, Ed. IBMBOR, București,

Sfântul Chiril al Alexandriei, *Comentariu la Evanghelia Sfântului Ioan*, în colecția Părinți și Scriitori Bisericești (PSB), Vol. 41, Traducere de preotul profesor Dumitru Stăniloae, Editura EIBMBOR, Ediție Digitală, București, 2000.

Sfântul Atanasie cel Mare, Partea I, *Trei cuvinte împotriva arienilor*, PSB, Vol. 15, Trad. Pr. Prof. Dumitru Stăniloae, Ed. IBMBOR, București, 1987.

Sfântul Clement Alexandrinul, *Scrieri I*, PSB, 4, Trad. Pr. D Fecioru, Ed. IBMBOR, București, p. 271.

Sfântul Clement Alexandrinul, *Scrieri II*, PSB, 5, Trad. D. Fecioru, Ed. IBMBOR, București,.

Sfântul Clement Alexandrinul, *Stromatele*, PSB, 5, Trad. Pr. Prof. Constantin Cornițescu, Ed. IBMBOR, Bucureşti, 1982.

Sfântul Dionisie Areopagitul, *De divinis nominibus,* cap. IV, I-II, PG 3, col. 693. *apud* Pr. Prof. Dr. Dumitru Popescu, *Iisus Hristos Pantocrator.*

Sfântul Grigore de Nyssa, *Scrieri I*, PSB, Vol. 29, Trad. Pr. Prof. Dumitru Stăniloae, Pr. Ioan Buga, Ed. IBMBOR, București, 1982.

Sfântul Grigore de Nyssa, *Scrieri II*, PSB, Vol. 30, Trad. Pr. Prof. Dumitru Stăniloae, Pr. Ioan Buga, Ed. IBMBOR, București, 1982.

Sfântul Grigorie Taumaturgul, *Scrieri*, PSB, vol. 10, Trad. Pr. Prof. Constantin Cornițescu, Ed. IBMBOR, București, 1984.

Sfântul Ioan Damaschinul, *Dogmatica*, ediţia a treia. Traducere de Pr. D. Fecioru, Editura Scripta, Bucureşti, 1993.

Sfântul Ioan Gură de Aur, *Cuvântul 33 la 1 Corinteni*, PG 61, 280 A (NPNF 1, XII, p. 197), apud, David şi Mary Ford, *Căsătoria, cale spre sfinţenie. Vieţile sfinţilor căsătoriţi*, Trad. Constantin Făgeţan, Editura Sophia, Bucureşti, 2001.

Sfântul Ioan Gură de Aur, *Problemele vieții*, Trad. Cristina Spătărelu, Ed. Cartea Ortodoxă, București, 2020.

Sfântul Maxim Mărturisitorul, *Scrieri*, partea a II-a, PSB, Vol. 81, traducere introducere și note de Pr. Prof. Dumitru Stăniloae, Bucureşti, 1990.

Sfântul Paisie Aghioritul*. Cuvinte Duhovniceşti, Vol. 4 , Viaţa De Familie*, Ed. Evanghelismos, București, 2017*.*

Sfântul Vasile cel Mare, *Epistole, Epistola 188*, III, în colecția Părinți și Scriitori Bisericești (PSB), Vol. XII, Traducere de Teodor Bodogae și Constantin Cornițescu, Editura EIBMBOR, București, 1988.

Sfântul Vasile cel Mare, *Scrieri,* Partea I, *Despre Sfântul Duh*, PSB, Vol. 12, Trad. Pr. Prof. Dr. Constantin Cornițescu și Pr. Prof Dr. Teodor Bodogae, Ed. IBMBOR, București.

Tertulian, *Despre suflet*, *Apologeți de limba latină*, în colecția Părinți și Scriitori Bisericești (PSB), Traducere de Nicolae Chițescu, Editura EIBMBOR, București, 1981.